|  |  |
| --- | --- |
|  | JP “ VOJVODINAŠUME“ ,PETROVARADIN **ŠG”SREMSKA MITROVICA” ,Parobrodska br.2 22000 Sremska Mitrovica, tel/fax:+381 22/600-512,****PIB: 101636567 MB:08762198 EPPDV:13271493** |

Delovodni broj: 10 - 1551

Datum: 15.08.2020.

Na osnovu čl. 192 tč. 1 Zakona o radu („Sl. glasnik RS br. 24/05, 61/05, 54/09, 32/13 i 75/14“), čl. 23 i 24 Statuta JP „Vojvodinašume“ Petrovaradin br. 308/X-2a od 31.07.2017. godine i Odluke Nadzornog odbora br. 2842/XXX-3 od 29.07.2020. godine, kao zastupnik ogranka preduzeća Šumsko gazdinstvo Sremska Mitrovica, objavljujem

**PRODAJU OSNOVNIH SREDSTAVA – U SVOJINI JP „VOJVODINAŠUME“ PRIKUPLJANJEM PISMENIH PONUDA**

 **1. PREDMET PRODAJE**

Predmet prodaje su osnovna sredstva, u svojini JP „Vojvodinašume“ prema spisku, koji sadrži bliže karakteristike i početne kupoprodajne cene istih.

 **2. USLOVI OTUĐENJA**

Prodaja se vrši u postupku prikupljanja pisanih zatvorenih ponuda.

Osnovna sredstva bliže opisana u tabeli pod rednim brojem 1-17 smeštena su u Šumskoj mehanizaciji „Morović“, mašinski park, Šidska bb, Morović i prodaju se pojedinačno, u postojećem „viđenom stanju“, bez prava kupca na naknadne reklamacije i mogu se razgledati radnim danom, u terminu od 08:00 – 13:00 časova.

Konačna kupoprodajna cena osnovnih sredstava biće utvrđena nakon sprovedenog postupka prikupljanja pismenih ponuda. Rok za plaćanje kupoprodajne cene je 8 (osam) dana od dana zaključenja kupoprodajnog ugovora. Troškovi transporta osnovnih sredstava, kao i drugi troškovi koji proisteknu iz realizacije ugovora, padaju na teret kupca.

 **3. USLOVI PRIJAVLJIVANJA**

 Rok za podnošenje ponuda je 09.09.2020. godine.

 Pravo učešća na oglasu imaju sva pravna i fizička lica, koja ispunjavaju uslove oglasa i koja

uplate depozit u visini od 10.000,00 dinara za svako osnovno sredstvo za koju se ponuda podnosi.

 Uplata depozita vrši se na broj računa NLB banka 310 – 327 - 08– JP „Vojvodinašume“, Šumsko Gazdinstvo Sremska Mitrovica do07.09.2020. godine.

Ponuda se podnosi na obrascu, koji je sastavni deo ovog oglasa.

Uredna i potpuna pismena ponuda mora da sadrži:

 **- visinu ponuđene kupoprodajne cene izražene u RSD;**

 **- potvrdu o uplati depozita;**

 **- izjavu o uslovima za vraćanje depozita, sa jasnom naznakom naziva svoje poslovne banke i brojem računa na koji se može izvršiti povraćaj depozita, u slučaju da podnosilac ponude ne bude izabran za najpovoljnijeg ponuđača.**

Uredna i potpuna pismena ponuda mora biti potpisana i overena pečatom ukoliko se radi o

pravnom licu i mora da sadrži i sve podatke o podnosiocu ponude i to:

 Za fizička lica:

- ime i prezime;

- adresu prebivališta;

- kopiju lične karte;

- kontakt telefon;

- ako je lice preduzetnik uz ponudu se prilaže originalni izvod iz registra privrednih subjekta ili potvrda da je preduzetnik upisan u odgovarajući registar, sve ne starije od 30 (trideset) dana, kao i potvrda o poreskom identifikacionom broju.

Za pravna lica:

- naziv i sedište;

- originalni izvod iz registra privrednih subjekata sa podacima za to pravno lice, ne starije od 30 (trideset) dana

- kopiju ugovora o otvaranju i vođenju računa kod poslovne banke kod koje ima račun;

- kopiju rešenja o dodeljenom poreskom identifikacionom broju – PIB;

- ime i prezime lica ovlašćenog za zastupanje (direktor), sa overenim kartonom deponovanih potpisa.

U slučaju da podnosioca ponude zastupa punomoćnik, punomoćje za zastupanje mora biti overeno od strane javnog beležnika.

 Ponuda se podnosi na obrascu, koji je sastavni deo ovog oglasa i to isključivo **preporučenom**

**pošiljkom** na adresu: JP „Vojvodinašume“, Šumsko gazdinstvo Sremska Mitrovica, ul. Parobrodska br. 2, Sremska Mitrovica **u zatvorenim kovertama sa naznakom: „PONUDA ZA KUPOVINU OSNOVNIH SREDSTAVA - POD REDNIM BROJEM.......(navesti redni broj iz tabele) - NE OTVARATI“**.

 Dan predaje pošti, smatra se kao dan predaje JP „Vojvodinašume“, pod uslovom da pošiljka

stigne u JP „Vojvodinašume“ do 09.09.2020. godine.

Neblagovremene i nepotpune ponude neće biti razmatrane.

Ponuda u kojoj cena data opisno neće se razmatrati.

Cena u ponudi mora biti navedena pojedinačno za svako osnovno sredstvo za koju se ponuda

podnosi.

JP „Vojvodinašume“ zadržava pravo da poništi postupak po Javnom oglasu, kao i da u slučaju

prijema neodgovarajućih i nepotpunih ponuda ne izvrši izbor najpovoljnijeg ponuđača.

JP „Vojvodinašume“ neće snositi nikakvu odgovornost niti biti dužna da nadoknadi bilo kakvu

štetu koju bi učesnik eventualno mogao imati povodom učešća i ovom postupku.

 **4. IZBOR NAJPOVOLJNIJEG PONUĐAČA**

Direktor JP „Vojvodinašume“ doneo je rešenje o formiranju Komisije za sprovođenje postupka

po javnom oglasu za izbor najpovoljnijeg ponuđača za prodaju pokretnih stvari iz tačke 1. ovog oglasa.

Kriterijum za izbor najpovoljnijeg ponuđača je visina ponuđene kuporodajne cene.

Otvaranje prispelih ponuda izvršiće se komisijski dana 11.09.2020. godine, u prostorijama

Šumske mehanizacije „Morović“, Morović, ul. Mitrovačka 2 , sa početkom u 10:00 časova.

Uslovi za sprovođenje postupka razmatranja pismenih ponuda su ispunjeni ukoliko pristigne

najmanje jedna blagovremena i potpuna ponuda.

Osnovni kriterijum za izbor najpovoljnijeg ponuđača je visina ponuđene kuporodajne cene. U slučaju da dva ili više ponuđača ponude istu kupoprodajnu cenu, Komisija će pozvati

ponuđače koji su ponudili isti iznos kupoprodajne cene, da u roku od 3 (tri) dana od dana prijema poziva dostave novu ponudu, sa uvećanim iznosom u odnosu na prethodnu ponudu, a koje ponude će Komisija otvoriti i utvrditi najpovoljnijeg ponuđača.

Ukoliko pozvani ponuđači u roku od 3 (tri) dana ne dostave novu ponudu, odnosno ukoliko su

ponuđači dostavili ponudu sa istovetnom kupoprodajnom cenom, Komisija zadržava pravo da po slobodnom uverenju i ceneći celishodnost pravnog posla, izvrši izbor najpovoljnijeg ponuđača.

Ukoliko ponuđač čija je ponuda proglašena najpovoljnijom, u roku od 8 dana od dana prijema

poziva za zaključenje ugovora, ne potpiše ugovor, smatraće se da je odustao od kupoprodaje, a na zaključenje ugovora biće pozvan sledeći najpovoljniji ponuđač.

U roku od 8 dana od dana donošenja odluke komisije JP „Vojvodinašume“ o izboru najpovoljnijeg ponuđača, učesnike oglasa JP „Vojvodinašume“ će obavestiti pismeno o izboru najpovoljnije ponude.

Najpovoljnijem ponuđaču se uplaćeni depozit zadržava do zaključenja ugovora o kupoprodaji

isti se uračunava u kupoprodajnu cenu.

Osnovna sredstva koja se ne prodaju u prvom krugu licitacije, biće ponuđena na prodaju u

drugom krugu.

Rok za podnošenje ponuda je 16.09.2020. godine.

 Pravo učešća na oglasu imaju sva pravna i fizička lica, koja ispunjavaju uslove oglasa i koja

uplate depozit u visini od 10.000,00 dinara za svako osnovno sredstvo za koju se ponuda podnosi.

 Uplata depozita vrši se na broj računa NLB banka 310 – 327 - 08– JP „Vojvodinašume“, Šumsko Gazdinstvo Sremska Mitrovica do16.09.2020. godine.

Otvaranje prispelih ponuda izvršiće se komisijski dana 18.09.2020. godine, u prostorijama

Šumske mehanizacije „Morović“, Morović, ul. Mitrovačka 2 , sa početkom u 10:00 časova.

Ostali uslovi prijavljivanja su isti kao što su navedeni i u prvom krugu licitacije.

Osnovna sredstva koja se ne prodaju u drugom krugu licitacije, biće predmet slobodne

pogodbe.

Rok za podnošenje ponuda je 24.09.2020. godine.

 Pravo učešća na oglasu imaju sva pravna i fizička lica, koja ispunjavaju uslove oglasa i koja

uplate depozit u visini od 10.000,00 dinara za svako osnovno sredstvo za koju se ponuda podnosi.

 Uplata depozita vrši se na broj računa NLB banka 310 – 327 - 08– JP „Vojvodinašume“, Šumsko Gazdinstvo Sremska Mitrovica do24.09.2020. godine.

Otvaranje prispelih ponuda izvršiće se komisijski dana 25.09.2020. godine, u prostorijama

Šumske mehanizacije „Morović“, Morović, ul. Mitrovačka 2 , sa početkom u 10:00 časova.

Ostali uslovi prijavljivanja su isti kao što su navedeni u prvom i u drugom krugu licitacije.

Depozit se zadržava :

1. Ukoliko zainteresovano lice uplati depozit, a ne podnese ponudu;

2. Ukoliko ponuđač čija je ponuda proglašena najpovoljnijom, u roku od 8 dana od dana prijema poziva za zaključenje ugovora, ne potpiše ugovor;

3. Ukoliko najpovoljniji ponuđač potpiše ugovor, a ne uplati celokupnu kupoprodajnu cenu u roku od 8 dana od dana zaključenja ugovora.

Depozit se, u slučaju da ponuđač ne bude izabran kao najpovoljniji, vraća u roku od 10 dana

od dana donošenja odluke o izboru najpovoljnijeg ponuđača.

Sve potrebne informacije u vezi ovog oglasa mogu se dobiti na broj telefona 062/800 – 46 – 01

i 062/800 – 45 - 94, svakog radnog dana u terminu od 07:00 – 14:00 časova.

ЈП “ВОЈВОДИНАШУМЕ” ПЕТРОВАРАДИН

**Огранак предузећа Шумско газдинство“ Сремска**

**Митровица“ Сремска Митровица**

**РЈ „Шумска механизација“ Моровић**

**тел/факс: 022/725-502; 725-534;**

**ПИБ: 101636567; МАТ.БР.: 08762198; ЕППДВ:132716493**

**Деловодни број: 10 – 1551/05**

**Датум: 15.08.2020.**

**JP „VOJVODINAŠUME“ PETROVARADIN**

**ŠUMSKO GAZDINSTVO SREMSKA MITROVICA**

**OGLAŠAVA PRODAJU OSNOVNIH SREDSTAVA PRIKUPLJANJEM PISMENIH PONUDA**

**Prodaju se sledeća osnovna sredstva :**

|  |  |  |  |  |  |  |  |
| --- | --- | --- | --- | --- | --- | --- | --- |
| Red.br. | Inventarni broj | Naziv sredstava | Jed. mere | Kol. | God. proiz. | Početna cena RSD | Napomena |
| 1 | 30602336 | Dacia Sandero Ambiance dci 1.5 SM059PV | kom | 1 | 2010. | 194.642,00 | ispravan |
| 2 | 30102564 | Dacia Sandero Ambiance dci 1.5 SM062DS | kom | 1 | 2011. | 233.349,00 | ispravan |
| 3 | 30403848 | Mini bus Turbo Rival 49.110HDMPK SM005WW | kom | 1 | 2002. | 180.201,36 | neispravan |
| 4 | 30104806 | Turbo Rival 4010 HNKPK 16+1 SM010NZ  | kom | 1 | 2001. | 182.472,00 | neispravan |
| 5 | 30202338 | Dacia Sandero Ambiance dci 1.5 | kom | 1 | 2010. | 81.000,00 | neispravan |
| 6 | 30101363 | Kombi Turbo Rival | kom | 1 | 2005. | 144.000,00 | neispravan |
| 7 | 30604010 | Škoda Superb Elegance 2.5  | kom | 1 | 2005. | 150.000,00 | neispravan |
| 8 | 30500365 | Prikolice šumske S – 8 878 | kom | 1 | 1980. | 200.000,00 | neispravan |
| 9 | 30501101 | Utovarač Ult 160 | kom | 1 | 1989. | 500.000,00 | neispravan |
| 10 | 30503621 | Perač na hladnu vodu Stihl | kom | 1 |  | 15.000,00 | neispravan |
| 11 | 30502304 | Perač pod visokim pritiskom RE 361 Stihl | kom | 1 |  | 15.000,00 | neispravan |
| 12 | 30500385 | Prikolica Imaco PT - 10 | kom | 1 | 1996. | 200.000,00 | neispravan |
| 13 | 30500374 | Šumska polunošena prikolica | kom | 1 | 1985. | 200.000,00 | neispravan |
| 14 |  | Motorne testere i motorni uređaji Stihl | kom | 35 |  | Od 2.000,00 – 5.000,00 | neispravan |
| 15 |  | Metalni otpad | t | 10 |  | 17,00 | neispravan |
| 16 | 30503324 | Prikolica sa cisternom za vodu 3000 l | kom | 1 | 1986. | 27.000,00 | neispravan |
| 17 | 30501688 | Pneumatska sejačica za žir | kom | 1 | 2008. | 27.000,00 | neispravan |

**Početne cene su iskazane bez PDV- a**

**Navedena osnovna sredstva se mogu videti na lokaciji Šumska mehanizacija Morović, Ul. Šidska bb, Morović.**

Upustvo o učešću na oglasu prodaja osnovnih sredstava JP „Vojvodinašume“, i sva neophodna dokumentacija nalazi se na zvaničnom sajtu JP „Vojvodinašume“ na adresi: <http://www.vojvodinasume.rs/ponuda/licitacije/>

 Zastupnik ogranka preduzeća

 Dragan Vulin , dipl.inž.šumarstva